de da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de de da da da da da da da nn da da da sv da en da da da da da da da da da en da da da da da da en da da de de da nb zh la en en nl da en sv da da da da da da da sv da sv sv da da da da da
Oplev den kommende Naturnationalpark Gribskov
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Oplev den kommende Naturnationalpark Gribskov
Storslået natur, sjældne arter og søbad. Du får det hele i den kommende Naturnationalpark Gribskov i Nordsjælland. Naturstyrelsen er i gang med at forberede etableringen af Danmarks kommende naturnationalparker, hvor Naturnationalpark Gribskov bliver én af de første. Få en forsmag på, hvad der venter. Det bliver vildt!
Det skal du se i den kommende Naturnationalpark Gribskov
Klik dig rundt på nedenstående kort for at læse mere om hvert punkt
1. og 2. Oplev naturnationalpark Gribskov blive til
Start turen fra Gribsø Station, kryds sporet, fortsæt lige frem, drej til venstre ad skovstien, og efter få minutters gang kan du opleve naturnationalparken blive til. På venstre side af skovstien er der rødgraner, som der fremover skal være mindre af i Gribskov for at øge variationen og skabe nye levesteder for svampe, insekter og fugle. På højre side kan du opleve ny løvskov blive til.
3. Se den spektakulære Sandskredssø
Fortsæt ligeud, drej til højre ad den lille skovsti på din højre hånd, gå til venstre ved krydset ved Pælevej, og gør et stop ved den spektakulære Sandskredssø. Tilbage i 1800-tallet blev søen drænet for at dyrke træer til tømmer, men i 1990’erne blev grøfterne lukket og søen naturgenoprettet. Oplev kærmyssen og kærulden blomstre.
Rutens længde: 5,5 km. Turen kan slentres på to timer — eller cykles lidt hurtigere.
Offentlig transport: Tag toget til Gribsø Station — et trinbræt på Gribskovbanen. Planlæg din rejse på rejseplanen.dk
Parkering: Du kan parkere ved Helsingevej ca. halvanden km fra punkt 1 på ruten. Se p-pladsen på Google Maps
Vend tilbage ad stien du kom fra og fortsæt ligeud ad Pælevej mod Nødebo. Undervejs er der en lysning, hvor du kan være heldig at spotte dåvildt sen eftermiddag eller om morgenen. Husk at holde afstand og give dyrene fred og ro.
Herefter kommer du til UNESCO Verdensarv i form af parforcejagtlandskabet. Rødpælsstjernen, hvor otte veje mødes. Her finder du også mindestenen for Søren Kierkegaard, som yndede at komme i området og nyde stilheden.
6. Oplev en lukket mose
Fortsæt ad Eliasvej i retning mod Gribsø. På din venstre side kan du se en grøft før lukning. Når proppen sættes i, vil den naturlige mose og al dens liv genopstå.
Herfra går (eller cykler) du langs fiskeørnens territorium. Drej til højre, når du ser skiltet med den lille jernbane, og drej derefter til højre ad den første lille skovsti på højre hånd. Efter cirka 300 meter kommer du til en bænk, hvorfra du kan spotte fiskeørnens rede – lige over birkenes top. Medbring evt. en kikkert og måske er du heldig at se de imponerende forældrefugle.
8. Snup et søbad
Vend derefter tilbage i retning mod Gribsø St., og fortsæt ligeud over banen, hvorefter badesøen kommer på din venstre side. Afslut turen med en velfortjent dukkert eller hold picnic med søudsigt.
Vil du opleve mere?
Du kan læse om flere seværdigheder i naturguiden for hele Gribskov.
Se naturguiden for Gribskov
Se folderen for området
Læs mere om Naturnationalpark Gribskov her
5 arter der får gavn af Naturnationalpark Gribskov
Fiskeørn, otteradet ulvefod, grøn buxbaumia, koral-pigsvamp og sortspætte.
Hent en printervenlig A3-plakat med arterne
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden